**Bakos és Társai Bt.**

Étkeztetés

6000 Kecskemét, Aradi vértanúk tere 9/b. 

Adószám: 20484587-2-03 Cg: 03-06-104324

Telefon: +3670-511-2741

Tisztelt Intézményvezetők, Étkezési Ügyintéző, Szülők!

Ezúton tájékoztatjuk Önöket, hogy a Diétás konyha a következő diéta típusokat tudja kiszolgálni, a következő feltételekkel.

Hivatkozva „Az emberi erőforrások minisztere 36/2016. (XII.8.) EMMI rendelete a közétkeztetésre vonatkozó táplálkozás-egészségügyi előírásokról szóló 37/2014. (IV.30.) EMMI rendelet módosításáról”.

Szakorvos, aki diétás igazolást adhat:

1. endokrinológia és anyagcsere-betegségek ráépített szakképesítéssel rendelkező szakorvos,
2. gasztroenterológia alap szakképesítéssel rendelkező szakorvos,
3. diabetológiai szakorvosi licenccel rendelkező szakorvos
4. allergológia és klinikai immunológia ráépített szakképesítéssel rendelkező szakorvos

továbbá az 5/2003. (II. 19.) ESZCSM rendelet 2.sz. melléklete szerint:

1. gyermekpulmonológus szakorvos
2. gyermekneurológus szakorvos (ha a betegnek neurológiai tünetei is vannak)
3. csecsemő- és gyermekgyógyász szakorvos allergológiai és klinikai immunológiai ráépített szakképesítéssel táplálék allergia esetén

Kizárólag ilyen jogosultságokkal rendelkező szakorvosoktól tudunk igazolást elfogadni.

A szakorvosi igazolás lehet:

* szakorvosi igazolás;
* a „Magyar Államkincstár” Igazolás tartósan beteg, vagy súlyosan fogyatékos gyermekről nyomtatvány másolata;
* továbbá klinikai zárójelentés vagy kezelőlap.

Amennyiben a szakorvos által kiállított korábban felsorolt igazolásokon nem szerepel a diéta pontos meghatározása (allergén anyagok megnevezése, szénhidrát elosztás stb.), akkor a szülőnek szükséges kérni egy olyan igazolást is a szakorvostól/háziorvostól, melyen egyértelműen fel vannak tüntetve az érzékenységet kiváltó anyagok, illetve a szénhidrát elosztás. Ebben az esetben a szülőnek együtt kell leadnia a két igazolást (szakorvosi igazolás és szakorvosi/háziorvosi pontosító igazolás).

A kizárólag háziorvos által kiállított diétás étkezés javaslatát nem fogadhatjuk el, szükséges a fent felsorolt szakorvosi igazolás valamelyikének leadása is, melyen szerepel a szakorvos pecsétje is.

Laborleleteket nem áll módunkban elfogadni igazolásként.

Felülvizsgálat vagy változás esetén a Szülő (más törvényes képviselő) felelőssége az új szakorvosi igazolást leadni. Kérjük, figyeljék az orvosi papírok érvényességét, a kontroll vizsgálatok időpontjait, mert a lejárt igazolásokat nem áll módunkban elfogadni és ebben az esetben a diétás étkezést nem tudjuk tovább biztosítani.

A diétás étkezést minden tanévben újra kell igényelni.

Hivatkozva „Az emberi erőforrások minisztere 36/2016. (XII.8.) EMMI rendelete a közétkeztetésre vonatkozó táplálkozás-egészségügyi előírásokról szóló 37/2014. (IV.30.) EMMI rendelet módosításáról” a 8. § szerint **táplálékallergia és intolerancia esetén kizárólag a következő allergén anyagokat kizáró diétákat tudjuk biztosítani.**

1. Glutén - búza, rozs, árpa, zab, tönkölybúza, kamut (Lisztérzékenység - cöliákia)
2. Rákfélék
3. Tojás
4. Hal
5. Földimogyoró
6. Szója
7. Tejfehérje allergia és tejcukor érzékenység (laktózintolerancia)
8. Diófélék, azaz mandula (Amygdalus communis L.), mogyoró (Corylus avellana), dió (Juglans regia), kesudió (Anacardium occidentale), pekándió (Carya illinoinensis [Wangenh.] K. Koch), brazil dió (Bertholletia excelsa), pisztácia (Pistacia vera), makadámia vagy queenslandi dió (Macadamia ternifolia)
9. Zeller

10. Mustár

11. Szezámmag

12. Kén-dioxid

13. Csillagfürt

14. Puhatestűek

A fogyasztók élelmiszerekkel kapcsolatos tájékoztatásáról szóló 1169/2011/EU rendelet II. mellékletének tükrében ezen allergének jelölése kötelező az élelmiszergyártók számára. Így ezekről rendelkezünk hiteles adatokkal.

Továbbá a cukorbetegség (Diabetes Mellitus) diétáját vállaljuk. Az ételesbe a szakorvos által kiállított papíron meghatározott szénhidrát mennyiség lesz tálalva.

Minden egyéb diéta igény vállalása egyedi elbírálás alá esik.

**A diétázók biztonsága érdekében lehetőleg, kettő darab 3 részes FÉM ételest szeretnénk kérni, névvel, intézmény névvel és diéta típussal ellátva.**

Kérem a csatolt kérelmet a szülők töltessék ki.

Köszönettel: Török Andrea

(dietetikus)

**Bakos és Társai Bt.**

6000 Kecskemét

Aradi vértanúk tere 9/b.

Kecskemét, 2019. január 4.

Ui.

Kérjük a kérelmet, minél hamarabb juttassák el a gazdasági irodába.

Üdvözlettel:

Koller jánosné



Kérelem diétás étkezés megrendelésére

1. pont (szülő tölti ki)

|  |
| --- |
| Gyermek neve: |
| Intézmény neve: |
| Szülő neve és elérhetősége: |
|  |
| Dátum: |
| Szülő olvasható aláírása: |

1. pont: (dietetikus tölti ki)

|  |
| --- |
| Dietetikus neve: Török Andrea |
| aláírása: |
| elérhetősége: 0670/310-4465 |
| Diéta megnevezése: |
| Diétás étkeztetés kezdő időpontja: |
| Megjegyzés: |
| Dátum: |

Kérem, ehhez a dokumentumhoz csatolják az érvényes szakorvosi igazolást.